STORIEWERF: CV J.M. Friedenthal
J. M. Friedenthal
J. M. Friedenthal (1887-1959) was 'n baie produktiewe skrywer van avontuurverhale vir die jeug en jong volwassenes.
J. M. Friedenthal het veral avontuurverhale geskryf. Ondank is die wereld se loon (1931) en Nukkebol Reinard (1936) is 'n Afrikaanse uitbreiding van die Reinard-tema - die slim vos wat al die diere om die bos lei. Hierdie twee boeke word in 1949 opgevolg met verdere avonture van Reinard in die minder geslaagde 'n Ridder in oneer.
Uilskuiken die slaaf (1936) handel oor 'n slaaf uit Oos-Afrika wat in die Kaap verkoop word. In drie verhale, Die avonture van Ras Sjoema (1938), Die verlore prins (1941) en Onder die kannibale (1950), tree Ras Sjoema, lid van 'n onwaarskynlike wit inboorlingstam uit Sentraal-Afika, as held op. In drie verhale ontmoet ons Swazi's as hoofkarakters: Nocoba (1942), Wagter van die koning se beeste (1937) en Die izinyanga (1943).
Benewens fiksie skryf Friedenthal ook realistiese dierverhale: Oerwoudbure (1938), Langs gapende rotswande (1938); historiese verhale: Lottie McGlyn (1946), Doodsengel op die waspoor (1939), Die baas van Vergelegen (1942) en Van Riet - verkenner (1943), Die vlermuis (1940) en Op die spoor van die gorilla (1935).
Ondank is die wereld se loon (1931)
'n Ridder in oneer (1949)
Van Riet - verkenner (1943)
Die ysbaan van Haasburg (1946)